Langs sy foto het ’n kers gestaan, wat sy pa, Riaan Willemse, aangesteek het. Daarna het hy sy seun se foto gesoen.
Klasmaats is deur onnies getroos tydens ’n huldeblyk en selfs die grootmense kon nie hul trane terughou nie.
Die Willemse-gesin het vroeër vanjaar van die Wes-Kaap na die Baai verhuis en Ruan het by die Primêre Skool Republiek aangesluit as ’n gr. 2 leerder.
In sy kort tydjie by dié skool het hy diep spore getrap met sy oop glimlag, grappies en gehoorsaamheid.